Casablanca

Casablanca atau Dar al-Baidak (, , Bahasa Barbar: ⴰⵏⴼⴰ, : anfa) ialah bandar raya terbesar di Maghribi terletak di dataran pantai Chaouia pesisir lautan Atlantik bahagian tengah baratnya. Bandar raya ini berpendudukan kira-kira 3.71 juta orang di kawasan bandar, dan lebih 4.27 juta orang di Casablanca Raya menjadikannya bandar raya paling ramai penduduk di kawasan Maghreb, dan kelapan terbesar dalam dunia Arab. Casablanca boleh dianggap sebagai pusat perniagaan dan ekonomi Maghribi menyampingi peranan Rabat sebagai kota pusat pemerintahan dan politik negara tersebut. Syarikat-syarikat utama Maghribi dan banyak perbadanan antarabangsa mengadakan kegiatan perniagaan mereka di negara ini mempunyai ibu pejabat dan prasarana industri utama di Casablanca. Bancian perindustrian terkini menunjukkan Casablanca memegang kedudukannya tersendiri sebagai zon perindustrian utama dalam negara. Casablanca ialah pelabuhan utama Maghribi, dengan Pelabuhan Casablanca menjadi satu daripada pelabuhan buatan terbesar di dunia, dan kedua terbesar di Afrika Utara. Casablanca juga menempatkan pangkalan laut utama bagi Tentera Laut Diraja Maghribi.

 Etimologi 
Nama Latin bandar tersebut merupakan perkataan bahasa Sepanyol yang bererti "Rumah Putih" ( "putih",  "rumah"). Bandar ini kini digelar Casa oleh ramai orang tempatan.

Nama asal bahasa Berber, Anfa (bererti: "bukit" ), digunakan oleh orang tempatan, dan penutur Berber, penduduk bandar sehingga tentera penjajahan Perancis memasuki bandar tersebut pada tahun 1907 dan mengambil pakai nama Sepanyol, Casablanca. "Anfa" kini merujuk kepada penempatan bandar lama asal bagi Casablanca.

Secara perundangan, Maghribi mengganggap Anfa sebagai prefektur (daerah) dengan setengah juta penduduk bandar, dan dengan itu sebahagian dari Grand Casablanca.

 Sejarah 

 Sejarah awal 
Kawasan yang masa kini dikenali sebagai Casablanca mula diduduki oleh orang-orang Berber seawal kurun ke-7 BC. Ia digunakan sebagai pelabuhan oleh orang Phoenicia dan kemudiannya oleh orang Rom. Dalam bukunya “Wasf Afriquia”, Hassan Al Wazan merujuk pada Casablanca silam sebagai "Anfa", bandar besar yang diasaskan oleh kerajaan Berber Barghawata pada 768 AD. Dia percaya bahawa Casablanca telah menjadi bandar paling berkembang di persisiran pantai Atlantik disebabkan tanahnya yang subur." Sebuah kerajaan berdaulat ditubuhkan di situ sekitar 768 AD, dan berterusan sehingga ia ditakluk oleh Almoravid pada 1068.thumb|300px|Casablanca pada tahun 1572, ketika masih digelar Anfa

 Demografi 
Penduduk Casablanca direkodkan seramai 3,359,818 orang dalam bancian Maghribi 2014. Kira-kira 98% tinggal di kawasan bandar. Anggaran 25% daripada populasi berusia bawah 15 tahun, dan 9% berusia lebih 60 tahun.  Populasi bandar raya ini merangkumi kira-kira 11% daripada jumlah populasi keseluruhan Maghribi. Casablanca Raya juga ialah kawasan bandar terbesar di wilayah Maghreb. 99.9% populasi Maghribi ialah Muslim berbangsa Barbar dan Arab. Semasa Maghribi menjadi naungan Perancis, Kristian Eropah membentuk lebih separuh populasi Casablanca. Sejak kemerdekaan Maghribi pada 1956, jumlah penduduk berbangsa Eropah menurun. Bandar raya ini juga masih lagi menjadi tempat tinggal komuniti kecil Kristian Maghribi, sama juga bagi kumpulan kecil penduduk asing yang bermazhab Roman Katolik dan Protestan.

 Bandar kembar 
Casablanca dikembarkan dengan:
 Bordeaux, Perancis
 Busan, Korea Selatan
 Chicago, Amerika Syarikat
 Dakar, Senegal
 Dubai, Emiriah Arab Bersatu
 Jakarta, Indonesia
 Kuala Lumpur, Malaysia
 Muscat, Oman
 Shanghai, China
 Nouadhibou, Mauritania
Casablanca juga mempunyai perjanjian kerjasama dengan:
 Barcelona, Sepanyol
 Paris, Perancis
 Montreal, Kanada
 Buenos Aires, Argentina
 Amsterdam, Belanda
 Rotterdam, Belanda
 Amman, Jordan
 Istanbul, Turki
 Abuja, Nigeria
 Ramallah, Palestin
 Nouakchott, Mauritania

 Galeri 

 Dalam budaya popular 

 Sebuah filem tahun 1942, Casablanca (dibintangi oleh Ingrid Bergman dan Humphrey Bogart) sepatutnya diadakan di Casablanca, walaupun ia difilemkan keseluruhannya di Los Angeles dan tiada kemunculan seorang watak pun berbangsa Arab atau Afrika Utara yang boleh bercakap. Filem ini menggambarkan Casablanca sebagai babak pergelutan kuasa antara pelbagai kuasa luar, yang menyebabkan banyak perkara perlu dilakukan dengan Tanjah pada waktu itu. Filem ini terkenal di seluruh dunia  sejak ia ditayangkan. Ia tercalon dalam lapan Anugerah Akademi, dan menang tiga.
 A Night in Casablanca (1946) ialah filem ke-12 Marx Bersaudara. Filem ini dibintangi oleh Groucho Marx, Chico Marx, dan Harpo Marx. Ia diarahkan oleh Archie Mayo dan ditulis oleh Joseph Fields dan Roland Kibbee. Filem ini mengandungi lagu "Who's Sorry Now?", yang dihasilkan oleh Ted Snyder, manakala lirik oleh Bert Kalmar dan Harry Ruby.
 Bandar ini muncul dalam The Mysterious Caravan (1975), episod 54 dalam siri asal Hardy Boys.
 Casablanca juga menjadi latar tempat bagi beberapa bab dalam Doubleshot, sebuah novel James Bond pada tahun 2000, karya Raymond Benson. Dalam novel tersebut, salah satu watak menyebut bahawa filem Casablanca tahun 1942 dibuat di Hollywood bukan di bandar raya ini.
 Casablanca menjadi lokasi utama dalam permainan video tahun 2006, Dreamfall, dan ia menempatkan watak protagonis uatama permainan ini, Zoë Castillo, menetap. Walaupun bandar ini digambar pada tahun 2219, ia diinpirasikan daripada seni bina semasa.
 Casablanca menjadi latar tempat bagi aksi pertama dalam filem triler romantik Perang Dunia kedua yang diterbitkan tahun 2016, Allied dibintangi Brad Pitt dan Marion Cotillard.
 Casablanca menjadi judul sebuah lagu bahasa Arab dan Melayu di Malaysia pada tahun 2022, dinyanyikan oleh Naufal Azrin dan Nuha Bahrin. Lagu dihasilkan oleh Daqmie dan Wan Saleh, manakala lirik oleh Daqmie dan seorang warga Syria, Abdulkarim Al Ali .

 Rujukan 

 Pautan luar 

 Official web site of Casablanca
 Official Casablanca Tourism Website  
 Casablanca entry in Lexicorient 
 Casablanca photo gallery (buildings and other landmarks with a history dating back to the French Protectorate)

Kategori:Bandar di Maghribi